ਚੈੱਕ ਏਅਰਲਾਈਨਜ਼
ਸੀ.ਐਸ.ਏ ਚੈੱਕ ਏਅਰਲਾਈਨਜ਼ ਏ.ਐਸ (ਚੈੱਕ: ਸੀ.ਐਸ.ਏ ਸੈਜ਼ਕੇ ਐਰੋਲੀਨੀ, ਏ.ਐਸ) ਚੈੱਕ ਗਣਤੰਤਰ ਦੀ ਇੱਕ ਰਾਸ਼ਟਰੀ ਹਵਾਈ ਸੇਵਾ ਹੈ। ਇਸਦਾ ਮੁੱਖ ਦਫ਼ਤਰ ਵਕੱਲਾਵ ਹੈਵੇਲ ਪ੍ਰਾਗ ਰੁਜ਼ੀਨੇ, ਪ੍ਰਾਗ ਵਿੱਚ ਸਥਿਤ ਹੈ। ਸੀ.ਐਸ.ਏ ਵਿਸ਼ਵ ਦੀ ਦੂਜੀ ਹਵਾਈ-ਸੇਵਾ ਹੈ ਜਿਸਨੇ ਜੈੱਟ ਏਅਰਲਾਈਨ ਸੇਵਾਵਾਂ ਦੀ ਸਫ਼ਲ ਸ਼ੁਰੂਆਤ ਕੀਤੀ (ਸਾਲ 1957 ਵਿੱਚ ਟੁ 104 ਦੀ ਵਰਤੋਂ ਨਾਲ) ਅਤੇ ਕੇਵਲ ਜੈੱਟ ਦੇ ਰਾਸਤੇ 'ਤੇ ਉੱਡਣ ਵਾਲੀ ਇਹ ਪਹਿਲੀ ਏਅਰਲਾਈਨ ਬਣ ਗਈ (ਪ੍ਰਾਗ ਅਤੇ ਮਾਸਕੋ ਵਿਚਕਾਰ)। ਮੌਜੂਦਾ ਸਮੇਂ ਵਿੱਚ ਇਹ ਤਹਿਸ਼ੂਦਾ, ਚਾਟਰ ਅਤੇ ਕਾਰਗੋ ਸੇਵਾਵਾਂ ਦੀ ਸੰਚਾਲਨ ਕਰਦੀ ਹੈ। ਇਹ ਏਅਰਲਾਈਨ ਸਕਾਈ ਟੀਮ ਗਠਜੋੜ ਦਾ ਮੈਂਬਰ ਹੈ ਤੇ ਇਸ ਦੇ ਅਧੀਨ ਇਹ ਹੋਰ ਮੈਂਬਰ ਏਅਰਲਾਈਨਾਂ ਨਾਲ ਮਿਲ ਕੇ ਫ਼੍ਰੀਕੁਐਂਟ ਫ਼ਲਾਇਰ ਪ੍ਰੋਗਰਾਮ ਓਕੇ ਪਲੱਸ ਦੇ ਨਾਂਅ 'ਤੇ ਚਲਾਉੰਦੀ ਹੈ। ਚੈੱਕ ਏਅਰਲਾਈਨ ਚੈੱਕ ਐਰੋਹੋਲਡਿੰਗ ਦੀ ਇੱਕ ਸਹਾਇਕ ਕੰਪਨੀ ਹੈ। ਚੈੱਕ ਐਰੋਹੋਲਡਿੰਗ ਦੀ ਹੋਰ ਸਹਾਇਕ ਕੰਪਨੀਆਂ ਹਨ – ਪ੍ਰਾਗ ਏਅਰਪੋਰਟ – ਜੋ ਕਿ ਪ੍ਰਾਗ/ਰੁਜ਼ੀਨ ਅੰਤਰਰਾਸ਼ਟਰੀ ਹਵਾਈ ਅੱਡੇ ਦਾ ਸੰਚਾਲਕ ਹੈ, ਚੈੱਕ ਏਅਰਲਾਈਨ ਟੈਕਨੀਕਜ਼ – ਜੋ ਹਵਾਈ ਜਹਾਜ਼ਾਂ ਦੀ ਮੁਰੰਮਤ ਵਿੱਚ ਸੇਵਾਵਾਂ ਪ੍ਰਦਾਨ ਕਰਦੀ ਹੈ ਅਤੇ ਚੈੱਕ ਏਅਰਲਾਈਨ ਹੈਂਡਲਿੰਗ ਯਾਤਰੀ ਅਤੇ ਹਵਾਈ ਜਹਾਜ਼ ਪ੍ਰਬੰਧਨ ਦੀ ਸੇਵਾ ਪ੍ਦਾਨ ਕਰਦੀ ਹੈ।